Diari Oficial de la Generalitat Valenciana


Sumari del DOGV 4961, del 08-03-2005 (2005/2039)

RESOLUCIÓ 21 de febrer de 2005, de la Conselleria de Benestar Social, per la qual es dóna publicitat als crèdits que han de finançar les ajudes per al programa de mesures judicials de menors al medi obert, convocades per mitjà de l'Orde de 19 de novembre de 2004, per la qual es regulen i es convoquen ajudes dirigides al sosteniment dels distints programes i servicis especialitzats d'intervenció i atenció a famílies, menors i adopció, per a l'exercici corresponent a l'any 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4961

Data del DOGV
:   08-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2039


Data del document
:   21-02-2005

Organisme emissor
:   Conselleria de Benestar Social

Tipus de document
:   Resolució

Descriptors 

:   * reinserció social
    * adopció
    * servei social
    * família
    * ajuda social
    * suport econòmic
    * societat sense fins de lucre
    * delinqüència juvenil
    * administració local
    * jurisdicció de menors
    * ajuda pública

RESOLUCIÓ 21 de febrer de 2005, de la Conselleria de Benestar Social, per la qual es dóna publicitat als crèdits que han de finançar les ajudes per al programa de mesures judicials de menors al medi obert, convocades per mitjà de l'Orde de 19 de novembre de 2004, per la qual es regulen i es convoquen ajudes dirigides al sosteniment dels distints programes i servicis especialitzats d'intervenció i atenció a famílies, menors i adopció, per a l'exercici corresponent a l'any 2005. [2005/X2039]
  
L'Orde de 19 de novembre de 2004 per la qual es regulen i es convoquen ajudes dirigides al sosteniment dels distints programes i servicis especialitzats d'intervenció i atenció a famílies, menors i adopció, per a l'exercici corresponent a l'any 2005 (DOGV núm. 4.903, de data 15 de desembre de 2004), va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 14/2004 de 29 de desembre, de Pressupostos de la Comunitat Valenciana per a l'exercici 2005 (DOGV núm. 4.915 de data 31 de desembre de 2004), en aplicació del que establix la disposició addicional primera de l'esmentada Orde, i d'acord amb allò que s'ha preceptuat en l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, escau donar publicitat als crèdits i a les línies de subvenció destinades al finançament de les ajudes, regulades i convocades per l'Orde de 19 de novembre de 2004.
  
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, de 14 de juliol, que aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat als crèdits pressupostaris i a la línia de subvenció destinada a finançar les ajudes regulades en l'Orde de 19 de novembre de 2004 de la Conselleria de Benestar Social, per la qual es regulen i es convoquen ajudes dirigides al sosteniment dels distints programes i servicis especialitzats d'intervenció i atenció a famílies, menors i adopció, per a l'exercici corresponent a l'any 2005 (DOGV núm. 4.903 de 15 de desembre), que es relacionen a continuació, a càrrec del programa pressupostari 92.65.57.104.29 €Família, Menor i Adopcions?.
  
- Denominació: Servicis especialitzats atenció familia i infància, situacions especials
  
- Projecte: T-3099
  
- Consignació pressupostària: 2.434.853,33 euros
  
- Procedència i quantia dels fons:
  
Propis condicionats: 322.140,00 euros
  
Propis no condicionats: 1.038.923,33 euros
  
Externa: Ministeri de Treball i Assumptes Socials: 1.073.790,00 €
  
- Denominació: Orientació i/o mediació familiar.
  
- Projecte: T-2508
  
- Consignació pressupostària: 344.120,00 euros
  
- Procedència i quantia dels fons:
  
Propis condicionats: 172.060,00 euros
  
Externa: Ministeri de Treball i Assumptes Socials: 172.060,00 €
  
- Denominació: Servicis especialitzats atenció família i menor.
  
- Projecte: T-4976
  
- Consignació pressupostària: 669.440,00 €
  
- Procedència i quantia dels fons:
  
Propis condicionats: 28.540,00 €
  
Propis no condicionats: 612.360,00 €
  
Externa : Ministeri de Treball i Assumptes Socials: 28.540,00 €
  
- Denominació: Foment Programes d'Adopcions i Acolliment
  
- Projecte: T-2504
  
- Consignació pressupostària: 216.370,00 €
  
- Procedència i quantia dels fons: propis
  
Segon
  
El règim de lliuraments serà l'establit en l'article 32.1, apartat c, de la Llei 14/2004, de 29 de desembre, de Pressupostos de la Comunitat Valenciana per a l'any 2005, que és el següent: les ajudes per als programes d'actuació i activitats de servicis socials especialitzats podran lliurar-se immediatament, una vegada concedides, fins al 60% del seu import; el 40% restant es lliurarà després de l'aportació i comprovació de la documentació justificativa, de l'efectiva i correcta aplicació de l'import inicialment anticipat.
  
Així mateix, d'acord amb el que disposa l'art. 40, apartat 5 de l'Orde de 19 de novembre de 2004, de la Conselleria de Benestar Social, per la qual es regulen i es convoquen ajudes dirigides al sosteniment dels distints programes i servicis especialitzats d'intervenció i atenció a famílies, menors i adopció, per a l'exercici 2005, la subvenció concedida que incloga el període comprés entre l'1 de gener i el 30 de setembre, caldrà que haja sigut justificada, com a màxim el 31 d'octubre de 2005, no podent presentar-se justificacions de gasto efectuat en l'exercici de l'any 2005 amb posterioritat al 31 de gener de l'any 2006.
  
Tercer
  
Els crèdits publicats tenen el caràcter de màxims, no podent concedir-se subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada mitjançant una resolució en el Diari Oficial de la Generalitat Valenciana.